Daoust hag-eñ eo dav  gouzañv, neuze ? Hon atoudennoù a zo dispar c'hoazh. Ur vro a genson, a speredegezh, a zenelezh, Breizh a rank harpañ ouzh he zuoù kreñv evit rakwelet an dazont.  « Krediñ kaout lorc'h evit embregañ »  a skrive Yannick Le Bourdonnec. Met dreist-holl e rank lavaret eo kiriek eus he dazont, ha diskouez he c'hoant da vezañ dishual. Trawalc'h klevet re alies eus an tu dehou pe eus an tu kleiz eo ar stad an hini a zo kiriek. Ha gallout a reer lavaret hep gaou, un nebeud deizioù  a-raok an dilennadegoù, evel an Aotroù Hascouet, e vo kaset ar stad c'hall dirak Lez-varn Unaniezh Europa evit diskoulmañ kudenn ar bezhin glas, pa'z eo bet e-kard ar Rannvro e-pad 6 bloavezh ? Pe c'hoazh lavaret, evel an Aotroù Drian, emañ adunanidigezh Breizh e dalc'h bolontez ar stad aozañ ur referendom ?